open-index/open-wikipedia-markdown huggingface dataset:
Օլիվիե Մառլե

**Օլիվիե Մառլե** (, ), ֆրանսիացի քաղաքական գործիչ, «Հանրապետականներ» () կուսակցության անդամ։ 2012 թվականից մինչև 2025 թվականը եղել է Ֆրանսիայի Ազգային ժողովի պատգամավոր, ներկայացնել է Էր և Լուար դեպարտամենտի երկրորդ ընտրատարածքը։ 2022-2024 թվականներին գլխավորել է «Հանրապետականներ» խմբակցությունը խորհրդարանում։

## Կենսագրություն
### Կրթություն և վաղ կարիերա
Օլիվիե Մառլեքսը 1992 թվականին ավարտել է Փարիզի Քաղաքական հետազոտությունների ինստիտուտը, իսկ 1994 թվականին ստացել է հանրային իրավունքի գիտական աստիճան Օվեռնի համալսարանում։
### Քաղաքական գործունեություն
1989-1995 թվականներին եղել է Օլիվիե Մառլեքսը եղել է RPR կուսակցության (Հանրապետականների աջ միություն) կենտրոնական կոմիտեի անդամ։ 1995 թվականին նա ղեկավարել է Էդուար Բալլադյուրի թեկնածությունն աջակցող երիտասարդների կոմիտեն և մինչև 1997 թվականը եղել է «Երիտասարդների միություն հանուն առաջընթացի» կուսակցության  նախագահը։

2008-2017 թվականը նա զբաղեցրել է Անե քաղաքի քաղաքապետի պաշտոնը։ 2012 թվականին ընտրվել է Ֆրանսիայի Ազգային ժողովի պատգամավոր՝ Էր և Լուար դեպարտամենտի երկրորդ ընտրատարածքից, և վերընտրվել է 2017, 2022 և 2024 թվականներին։ 

2009-2011 թվականներին Օլիվիե Մառլեքսը  աշխատել է որպես տեխնիկական խորհրդական Ֆրանսիայի նախագահի՝ Նիկոլա Սարկոզիի աշխատակազմում, ինչպես նաև եղել է նախարարներ Բրիս Օրտեֆյոյի և Կլոդ Գեանի խորհրդականը։ 

2020 թվականին նա արժանացել է «Anticor» հակակոռուպցիոն կազմակերպության «Էթիկայի մրցանակի», իր ղեկավարած խորհրդարանական հանձնաժողովի աշխատանքի համար։
### Մահ
2025 թվականի հուլիսի 7-ին Օլիվիե Մառլեքսըին մահացած են գտել Անայի իր տանը։  Ըստ պաշտոնական վարկածի՝ մահվան պատճառ է դարձել կախվելու միջոցով ինքնասպանությունը։ Տարբեր կուսակցությունների քաղաքական գործիչներ ցավակցություն են հայտնել նրա մահվան կապակցությամբ։

## Աշխատություններ
* *Ce bon docteur Taugourdeau, 30 ans de politique en Eure-et-Loir* (2007)
* *Sarkozy : la vérité, c’est maintenant* (2014)
* *Les liquidateurs, ce que le macronisme inflige à la France et comment en sortir* (2021)

## Ծանոթագրություններ

## Արտաքին հղումներ
* Профиль на сайте Национального собрания Франции

Կատեգորիա:Ինքնասպաններ
Կատեգորիա:Քաղաքական գործիչներ
Կատեգորիա:Ֆրանսիայի քաղաքական գործիչներ
Հարցական նախադասություն

**Հարցական նախադասությունը** նախադասության այն տեսակն է, որի միջոցով խոսողը հարց է տալիս կամ որևէ բան է ճշտում՝ պահանջելով պատասխան կամ բացատրություն։ Այն արտահայտում է հարցնելու կամ կասկածելու իմաստ։

## Կառուցվածք և առանձնահատկություններ
Հարցական նախադասություններին բնորոոշ են հետևյալ հատկանիշները.

* **Հարցական բառեր:** Հաճախ պարունակում են հարցական դերանուններ կամ մակբայներ՝ ո՞վ, ի՞նչ, որտե՞ղ, ե՞րբ, ինչպե՞ս, ինչո՞ւ, քանի՞, որքա՞ն։
* **Հնչերանգ:** Արտասանվում են հատուկ հարցական հնչերանգով։ Բանավոր խոսքում հնչերանգը բարձրանում է նախադասության վերջում կամ հարցական բառի վրա։
* **Հարցական նշան:** Գրավոր խոսքում հարցական նախադասության վերջում դրվում է հարցական նշան (՞)։ Հայերենում հարցական նշանը դրվում է հարցվող բառի վրա՝ վերջին ձայնավորից հետո։

Հարցական նախադասությունները կարող են լինել պարզ կամ բաղադրյալ։

### Օրինակներ
* Ո՞վ է եկել։
* Ի՞նչ ես անում։
* Դուք վաղը կգա՞ք։
* Արդյո՞ք նա ճիշտ էր։

## Հարցական նախադասությունների տեսակներ
Հայերենում հարցական նախադասությունները հիմնականում բաժանվում են երկու տեսակի.

* **Բաց հարցական նախադասություններ (լրացման հարցեր):** Պահանջում են իմաստալից պատասխան, որը լրացնում է բացակայող տեղեկությունը։ Հարցական բառը սովորաբար դրվում է նախադասության սկզբում կամ այն բառի վրա, որին վերաբերում է հարցը։ Օրինակ՝ «Ու՞ր ես գնում։»
* **Փակ հարցական նախադասություններ (այո-ոչ հարցեր):** Պահանջում են հաստատական կամ ժխտական պատասխան (այո/ոչ)։ Այս նախադասություններում հաճախ բացակայում է հարցական բառը, և հարցական իմաստը փոխանցվում է հնչերանգի կամ «արդյոք» բառի միջոցով։ Օրինակ՝ «Դուք աշակե՞րտ եք։», «Արդյո՞ք նա եկավ։»

## Աղբյուրներ

Կատեգորիա:Հայոց լեզու
Կատեգորիա:Նախադասություն
Հրամայական նախադասություն

**Հրամայական նախադասությունը** նախադասության այն տեսակն է, որի միջոցով խոսողը հայտնում է հրաման, կոչ, խնդրանք, ցանկություն, պահանջ կամ արգելք։ Այն ուղղված է գործողություն կատարելուն կամ չկատարելուն։

## Կառուցվածք և առանձնահատկություններ
Հրամայական նախադասություններին բնորոշ են հետևյալ հատկանիշները.

* **Հրամայական եղանակ:** Սովորաբար արտահայտվում են բայի հրամայական եղանակի ձևերով։
* **Դիմառնություն:** Հիմնականում ուղղված են երկրորդ դեմքին (դու/դուք) կամ երրորդ դեմքին (թող/թող որ + բայ)։
* **Հնչերանգ:** Արտասանվում են հատուկ հրամայական կամ կոչական հնչերանգով՝ կախված արտահայտվող զգացմունքից (խիստ հրամանից մինչև մեղմ խնդրանք)։
* **Բացականչական նշան:** Գրավոր խոսքում հրամայական նախադասության վերջում սովորաբար դրվում է բացականչական նշան (!), երբեմն էլ վերջակետ (.)՝ կախված հրամանի ուժգնությունից։

Հրամայական նախադասությունները կարող են լինել պարզ կամ բաղադրյալ։

### Օրինակներ
* Արի՛ այստեղ։
* Գնացե՛ք տուն։
* Խնդրում եմ, լռի՛ր։
* Թող նա գա։
* Մի՛ արա դա։

## Հրամայական նախադասությունների տեսակներ
Հրամայական նախադասությունները կարող են լինել.

* **Հաստատական հրաման:** Ցույց է տալիս գործողության կատարում։ Օրինակ՝ «Կարդա՛ գիրքը։»
* **Ժխտական հրաման:** Ցույց է տալիս գործողությունից ձեռնպահ մնալը (արգելք)։ Սովորաբար կազմվում է «մի՛» ժխտական մասնիկով։ Օրինակ՝ «Մի՛ կարդա գիրքը։»

Դրանք կարող են նաև լինել՝
* **Ուղղակի հրաման:** Ուղղակիորեն խոսողից դիմառուին ուղղված հրաման։ Օրինակ՝ «Եկե՛ք։»
* **Անուղղակի հրաման:** Երրորդ դեմքին վերաբերող կամ ավելի մեղմ խնդրանք արտահայտող նախադասություններ։ Սովորաբար օգտագործվում է «թող», «թող որ» բառակապակցությունը։ Օրինակ՝ «Թող նա հանգստանա։»

## Աղբյուրներ

Կատեգորիա:Հայոց լեզու
Կատեգորիա:Նախադասություն
Ֆուրվիերի մետաղյա աշտարակ

**Ֆուրվիերի մետաղյա աշտարակ** (), կառույց, որը գտնվում է Ֆրանսիայի Լիոն քաղաքի Ֆուրվիեր բլրի վրա։ Աշտարակի մոտ է գտնվում Ֆուրվիերի Աստվածամոր բազիլիկ տաճարը։

## Պատմություն
Այն բանից հետո, երբ Էյֆելյան աշտարակը մեծ հաջողություն է ունենում 1889 թվականի Փարիզի Համաշխարհային ցուցահանդեսի ժամանակ, և 1894 թվականին Լիոնում նախատեսված համաշխարհային, միջազգային և գաղութային ցուցահանդեսի նախաշեմին, 1892 թվականին տեղի ձեռնարկատեր Մադամ Գեն հիմնեց բաժնետիրական ընկերություն, որի նպատակն էր կառուցել նմանատիպ մետաղական աշտարակ քաղաքի ամենաբարձր կետում՝ Ֆուրվիեր բլրի վրա, Գե ընտանիքին պատկանող հողում։ Ընդհանրական կարծիքի հակառակ, Ֆուրվիերի աշտարակի ճարտարապետը Գուստավ Էյֆելը չէր, այլ  պարոն Կոլեն։ Աշտարակի շինարարությունն ավարտվեց 1894 թվականին։»

Աշտարակի պաշտոնական բացումը տեղի է ունեցել 1894 թվականի մայիսի 2-ին։ Աշտարակի կառուցումը համընկավ Ֆրանսիայի երրորդ հանրապետություն և Ռուսական կայսրության միջև գոյություն ունեցող բավական ջերմ հարաբերությունների ժամանակաշրջանին, այդ պատճառով սկզբում նախատեսվում էր աշտարակը կոչել Ավելանովյան՝ ի պատիվ ռուս ծովակալ Ֆյոդոր Կառլովիչ Ավելանի, սակայն ի վերջո որոշվեց ընտրել ավելի չեզոք անուն։»

Աշտարակի հիմքում տեղադրված են չորս մոնոլիտ բետոնե խորանարդներ՝ 5.25 մետր կողային երկարությամբ, զարդարված կերամիկական հաղճաղյուսով։ Հիմքի խորանարդների միջև, գետնի մակերեսից ցածր, տեղակայված էին հիդրավլիկ վերելակը և ռեստորանի մառանը։ Առաջին հարկում գտնվում էր այցելուների համար նախատեսված սպասասրահ։ Մոտավորապես 200 մ² մակերեսով ռեստորանը տեղակայված է աշտարակի երկրորդ հարկում՝ նրա հիմքից 18 մետր բարձրության վրա։ Բլուրի ստորոտից 357 մետր բարձրության վրա գտնվում է դիտակետը։ Աշտարակի ընդհանուր բարձրությունը հիմքից կազմում է 89 մետր, իսկ բլուրի ստորոտից՝ 372 մետր։»

Այսօրվա դրությամբ աշտարակի դիտակետը փակ է այցելուների համար, սակայն այն մինչ օրս մնում է քաղաքի ամենաբարձր կետը։ Դիտակետից բացվում է հարյուրավոր կիլոմետրերի տեսարան, որտեղից երևում են Ալպերը՝ Մոնբլան գագաթով արևելքում (155 կմ ուղիղ գծով), Սևենները՝ հարավում, իսկ արևմուտքում՝ Ֆորեի, Լիոնեի և Օվերնի լեռները։ Չնայած որոշ գեղարվեստական կասկածների, աշտարակը հասարակության կողմից մեծ խանդավառությամբ ընդունվեց, և այն ակտիվորեն այցելվում էր մինչև 1953 թվականը, երբ մուտքն այնտեղ փակվեց։»

Ֆրանսիայի գերմանական օկուպացիայի ժամանակ՝ Երկրորդ համաշխարհային պատերազմի ընթացքում, աշտարակը 1943 թվականին օկուպացիոն զորքերի կողմից բռնագրավվում է և նախատեսվում ապամոնտաժել մետաղի համար և հալեցնել, ինչը, բարեբախտաբար, այդպես էլ չկատարվեց։ 1953 թվականին Մադամ Գեի ժառանգների կողմից աշտարակը վաճառվեց Ֆրանսիական ռադիոյին և հեռուստատեսությանը 15 միլիոն ֆրանկով և այդ ժամանակից ի վեր օգտագործվում է որպես ռետրանսլատորային ալեհավաք։

## Աշտարակի բնութագիր
* Հիմքից բարձրությունը՝ 89 մետր
* Բարձրությունը բլրի հիմքից՝ 372 մետր
* Քաշ՝ 2100 տոննա մետաղ + 7200 տոննա բետոն

Lyon vue Fourvière 1917.jpg|Աշտարակը 1917 թվականին
Quais de Saône, Fourvière et antenne à Lyon.JPG|Տեսարան դեպի աշտարակը Սոնի ափերից
015. Photo prise depuis les toits de la Basilique Notre-Dame de Fourvière.JPG|Ֆուրվիերի Աստվածամոր բազիլիկ տաճարի տանիքից


## Ծանոթագրություններ

Կատեգորիա:1894 կառուցումն ավարտված շենքեր և կառույցներ
Կատեգորիա:1894 հիմնադրումներ Ֆրանսիայում
Կատեգորիա:Ֆրանսիայի աշտարակներ
Պուբլիոս Ալֆենոս Վարոս

**Պուբլիոս Ալֆենոս Վարոս** (, ), հռոմեացի իրավագետ և քաղաքական գործիչ, կոնսուլ մ.թ.ա. 39 թվականին։ Վերգիլիոսը նրան իր «Հովվերգություններ» աշխատության մեջ հիշատակում է որպես իր բարերար։

## Կենսագրություն
Պուբլիոս Ալֆենոսը Կրեմոնայից է եղել և չի պատկանել ազնվականությանը. աղբյուրները նշում են, որ նրա հայրը կոշկակար է եղել։ Սակայն խոսքը պարտադիր չէոր լինի ֆիզիկական աշխատանքի մասին։ Հնարավոր է, որ ավագ Ալֆենոսը արհեստանոց է ունեցել, որտեղ ստրուկներ են աշխատել, և, հետևաբար, բավականին հարուստ մարդ է եղել։

Ալֆենոսի կյանքի մասին քիչ բան է հայտնի։ Աղբյուրները նույնիսկ նրա մասին պրենոմեն չեն նշում. ենթադրվում էր, որ նրա որդին եղել է մ.թ. 2-րդ դարի կոնսուլը, որը հայտնի է որպես «Պուբլիոսի որդին» (P. f.): Հորացիոսը իր երգիծանքներից մեկում Պուբլիոսին անվանում էր սափրիչ, որը որոշ պահի «գցել էր իր ածելիները և փակել իր սափրիչի խանութը», սակայն չկա որևէ ապացույց, որ սա երգիծական չափազանցություն չէ։ Ալֆենոսի մասին հիշատակվում էր Կատուլլոսի բանաստեղծություններում («Ալֆենոսին՝ անհավատ ընկերոջը», թիվ 30) և բանաստեղծի ընկեր Վարոսը («Վարոսի ընկերուհու մասին», թիվ 10), որը կարելի է նույնացնել Պուբլիոսի հետ՝ ավելի կամ պակաս վստահությամբ։

Հավանաբար հենց Պուբլիոսն էր այն Ալֆենուս Վարոսը, որին Օկտավիանոս Օգոստոսը մ.թ.ա. 41 թվականին ուղարկել է Տրանսպադանական Գալիա՝ վետերաններին հողերի բաշխումը կազմակերպելու համար։ Վարոսը մանտուական հողատերերին պատկանող Վերգիլիոսին փրկել է կործանումից և երախտագիտությամբ նրան նվիրել է իր Հովվերգությունների վեցերորդ էկլոգը։ Գայոս Տրանքվիլլոս Սվետոնիոս նույնիսկ պնդում էր, որ բոլոր հովվերգությունները գրվել են Վերգիլիոսի կողմից՝ «փառաբանելու» Ալֆենոս Վարոսին՝ Գայոս Ասինիոս Պոլլիոնի և Գայոս Կոռնելիոս Գալլոսի հետ միասին, որոնք նույն ծառայությունն էին մատուցել բանաստեղծին։

Հաշվի առնելով Կոռնելոսի օրենքի պահանջները բարձրագույն մագիստրոսների միջև որոշակի ժամանակային ընդմիջումների վերաբերյալ Ալֆենոս Վարոսը պետք է զբաղեցներ Պրետորի պաշտոնը ոչ ուշ, քան մ.թ.ա. 42 թվականին։ Մ.թ.ա. 39 թվականին նա դարձել է սուֆեկտ կոնսուլներից մեկը՝ մեկ այլ ցածրաստիճան Պլեբեյ Գայոս Կոկկեոս Բալբուսի հետ միասին։ Աղբյուրները ոչինչ չեն ասում այս մագիստրոսների գործունեության մասին։

### Մտավոր հետապնդումներ
Իր պատանեկության տարիներին Պուբլիոս Ալֆենոը եղել է ականավոր իրավաբան Սերվիուս Սուլպիցիուս Ռուֆի աշակերտը։ Ընդհանուր առմամբ ուսանողներ տասն են եղել, և նրանցից ութի իրավական աշխատանքները հետագայում հրատարակվել են միասին՝ 140 գրքով Աուֆիդիոս Նամուսայի կողմից (Պանդեկտներ, I, 2, 2, 44, աղբյուրը չի նշում կոնկրետ հեղինակներին)։ Ալֆենոս Վարոսը գրել է 40 գրքից բաղկացած մի ժողովածու, որը պահպանվել է միայն որպես մ.թ. 2-րդ և 3-րդ դարերի հռոմեացի իրավագետների մեջբերումների շարք: Ավլուս Գելլիուսը հիշատակում է Պուբլիոսի «Նոթագրություններ» (*Coniectanea*) վերնագրով աշխատությունը, որը կարող է լինել Պանդեկտների կամ Աուֆիդիոս Նամուսայի ժողովածուի մի մասը։

## Ծանոթագրություններ

## Գրականություն
# 
# 
# 
# 
# 
# 
# 
# 

Կատեգորիա:Իտալացի իրավաբաններ
Կատեգորիա:Հին հռոմեացի գրողներ
Կատեգորիա:Հին հռոմեացիներ
Կատեգորիա:Հռոմեական կայսրության կոնսուլներ
Կատեգորիա:Հռոմեական հանրապետության կոնսուլներ
Կատեգորիա:Հռոմեական ոսկեդարի գրողներ
Կատեգորիա:Մ.թ.ա. 1-ին դար
Կատեգորիա:Մ․թ․ա․ 1-ին դարի մահեր
Անձրևը Իսպանիայում

«**Անձրևը Իսպանիայում»** ֆիլիպինյան դեռահասների համար նախատեսված ռոմանտիկ դրամա հեռուստասերիալ, որի ռեժիսորն է Թեոդոր Բոբորոլը, որի պրեմիերան տեղի է ունեցել 2023 թվականի մայիսի 1-ին Viva One հեռուստաալիքով։ Արտադրված է Studio Viva-ի կողմից, Wattpad հարթակում Գվի Սալուդեսի «Համալսարանական սերիա - Անձրևն Իսպանիայում» վեպի ադապտացիայի հիման վրա։ Սերիալում նկարահանվել են Հեյվեն Պերալեխոն և Մարկո Գալոն:

## Դերասանական կազմ և կերպարներ
### Գլխավոր դերասանական կազմ

* Հեավեն Պերալեխոն Լուիզա Նատաշա «Լունա» Վալերիայի դերում
* Մարկո Գալոն Կալիքս Ջեյս Մարտինեսի դերում

### Աջակցող դերասանական կազմ
* Գաբ Լագմանը Սեբաստիան Վինսենթ «Սեվի» Կամերոյի դերում
* Բեա Բինեն Ավիաննան Ռայ «Վիա» Դիասի դերում
* Օբրի Կարանը Սամանտա Մորին «Սեմ» Վերա
* Նիկոլ Օմիլոն Կիերա Զիլեն Յնարեսի դերում
* Կրիշա Վիաջեն Աշիաննա Կիմ «Յաննա» Ֆերնանդեսի դերում
* Ֆրոստ Սանդովալը որպես Լեո
* Գաբբի Պադիլանը Ամեթիստ Ալվարեսի դերում
* Անդրե Իլանան որպես Ադոնիս
* Ֆրենսիս Մագուդայաոնը Միգել Վիլյաֆլորի դերում
* Ռուբեն Մարիան Սորիկես Ջեյքի դերում

## Դրվագներ

## Արտադրություն
Սերիալը մշակվել է Studio Viva-ի կողմից Viva One-ի համար: Այն հիմնված է Wattpad-ի Գվի Սալուդեսի «Համալսարանական շարք» վեպի առաջին՝ «Անձրևը Իսպանիայում» գրքի հիման վրա, որը բաղկացած է տասը սերիայից: Սերիալի անոնսավորումը տեղի է ունեցել 2022 թվականի նոյեմբերի 3-ին: Սերիալի հիմնական նկարահանումներն սկսվել են 2022 թվականի նոյեմբերին: Սերիալը Մարկո Գալոյի և Հևեն Պերալեխոյի երկրորդ համագործակցությունն է «Pinoy Big Brother. Lucky 7» (2016 թվական) ֆիլմից հետո: Սերիալի մեկնարկի միջոցառումը տեղի է ունեցել 2023 թվականի ապրիլի 19-ին: Հևեն Պերալեխոն և Մարկո Գալոն, ինչպես նաև Գաբ Լագմանը, Բեա Բինենեն, Օբրի Կարաանը, Նիկոլ Օմիլոն, Քրիսշա Վիախեն, Ֆրոստ Սանդովալը, Գաբի Պադիլյան, Անդրե Իլանան և Ֆրենսիս Մագունդայոն ընտրվել են սերիալում նկարահանվելու համար։ Սերիալի թրեյլերը թողարկվել է 2023 թվականի ապրիլի 1-ին։

## Սաունդթրեք
«Անձրևը Իսպանիայում» սերիալի սաունդթրեքը հեղինակել է Քիան Սիպրիանոն O&C Records-ը։ Առաջին երգը՝ «Hanggang Sa Buwan», Լունայի և Կալիքսի թեմատիկ երգն է, որը կատարում է Քենանիան։

## Սերիալի Սփին-օֆ
Safe Skies, Archer անունով սփին-օֆֆ սերիալը, որի գլխավոր դերերում են Ժերոմ Պոնսեն և Քրիշա Վիաջեն, թողարկվել է 2023 թվականի նոյեմբերի 20-ին Viva One հարթակում։

## Ծանոթագրություններ

## Արտաքին հղումներ
* 

Կատեգորիա:Հեռուստասերիալներ ըստ երկրի
Պերիերեոս

**Պերիերեոս** (հին հունարեն՝ Περιήρης), հին հունական դիցաբանության կերպար, Մեսենիայի կամ Սպարտայի թագավոր, Էոլոսի կամ Կինորտեսի (Լակեդեմոնի ժառանգորդ) որդին։ Նա հիմնականում հանդիպում է տոհմաբանություններում։ Առասպելի մի տարբերակում Պերիերեսը Պերսևսի դստեր՝ Գորգոփոնեի ամուսինն է և Թինդարիոսի հայրը։

## Դիցաբանության մեջ
Պահպանված աղբյուրները պարունակում են Պերիերեսի տոհմաբանության և կենսագրության երկու տարբերակ։ Դրանցից մեկի համաձայն, որի մասին, մասնավորապես, գրել է «Կանանց կատալոգի» հեղինակը, այս հերոսը Էոլոսի  (էոլացիների և Հելլենեի համանունը) և Դեիմաքոսի դուստր Էնարետեի որդին էր։ Պսևդո-Ապոլլոդորոսը Պերիերեսին անվանում է Էոլոսի որդիների ցանկում յոթերորդը՝ Կրետևսից, Սիզիփոսից, Աթամասից, Սաղմոնևսից, Դեիոնից և Մագնետոսից հետո։ Պերիերեսն ամուսնացել է Տիրինսի թագավոր Պերսևսի և Անդրոմեդայի դստեր՝ Գորգոֆոնեի հետ, որը նրանից ունեցել է որդիներ՝ Ափարևս, Լևկիպոս, Թինդարևս և Իկարիոս,  ինչպես նաև դուստր՝ Պոլիդորա՝ Պելևսի  կինը։ Ապոլլոնիոս Հռոդոսի «Արգոնավտիկա»-ի սխոլիաների հեղինակը հիշատակում է Պերիերեսի դուստր Դեիդամեային՝ եթոլական թագավոր Պլևրոն Թեստիոսի կնոջը և Իփիկլեսի ու Ալֆեայի մորը, մինչդեռ Պավսանիան հիշատակում է Պերիերեսի որդուն՝ Պիսին, որը Էլիսի Պիզա քաղաքի համանունն է։ Այս տարբերակի համաձայն՝ Պերիերեսը գահ է բարձրացել Մեսենիայի բնակիչների կողմից, երբ տեղական դինաստիան մարել է։ Նրա նստավայրը Անդանիայում էր, իսկ նրա մահից հետո թագավորական իշխանությունն անցել է Ափարեոսին և Լևկիպոսին։ Հայտնի է, որ այս հերոսը հայտնի որսորդ Մելանեոսին, որը ժամանել էր իր թագավորություն, հողեր է օժտել ​​Մեսենիայի Օեխալիայում (պատմական ժամանակներում այս տարածքը կոչվում էր *[[Կարասիոկ|Կարնասիոն]]*)։

Ավելի ուշ հայտնվեց մեկ այլ տարբերակ՝ դորականը։ Պավսանիան պատմում է, որ Ստեսիքորոսը Պերիերեսին համարում էր Սպարտայի թագավորական տան անդամ՝ Կինորտեսի որդին, Ամիկլեսի թոռը, Զևսի որդու և Սպարտայի առաջին թագավորի՝ Լակեդեմոնի անմիջական ժառանգորդը։ Հետևաբար, Պերիերեսն ինքը թագավորել է Լակոնիայում։ Եվրիպիդեսի ողբերգությունների վերաբերյալ սխոլիումների համաձայն՝ այս թագավորի որդին Էբալոսն էր՝ Թինդարիոսի, Իկարիոսի, ինչպես նաև Հիպկոոնի և Արենայի  հայրը. մեկ այլ աղբյուրում Էբալոսի դուստր Արենան Ափարեոսի կինն է։

Վերջապես, կա առասպելի փոխզիջումային տարբերակ։ Այնտեղ Գորգոֆոնեն երկու անգամ ամուսնացել է՝ Էոլոսի (այստեղ մեսենացի) որդու՝ Պերիերեսի և սպարտացի Էբալոսի՝ Կինորտեսի որդու հետ։ Առաջին ամուսնությունից ծնվել է Աֆարեոսը, երկրորդից՝ Թինդարիոսը։  Պերիերեսի մահից հետո Գորգոֆոնեն ստիպված էր ինքնասպան լինել՝ համաձայն այն ժամանակ գործող սովորույթի, բայց դարձավ առաջին կինը, որը երկրորդ անգամ ամուսնացավ։

Դասականները նշում են, որ այս տոհմածառերի բազմազանությունը լակոնական և մեսենական առասպելների խառնուրդի արդյունք է: Միևնույն ժամանակ, ոչ մի հին հեղինակ Հիպկոոնին չի անվանում Պերիերեսի և Գորգոֆոնեի որդի, և ոչ մի հեղինակ Ափարեոսին ու Լևկիպոսին չի համարում Էբալոսի որդիներ։

## Ծանոթագռություններ

## Գրականություն
# 
# 
# 
# 
# 

Կատեգորիա:Թեսալիայի առասպելներ
Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Կատեգորիա:Հունական հերոսներ
Յարոսլավ Յարոսլավիչ

**Յարոսլավ III Յարոսլավիչ** (), Տվերի առաջին իշխան 1247 թվականից, և Վլադիմիրի մեծ իշխան 1263 թվականից մինչև մահ՝ 1271 թվական։ Տվերի հետագա բոլոր իշխանները նրա սերնդից են։

Յարոսլավը և նա որդի Միխայիլը ղեկավարում էին Տվերի վերափոխման աշխատաքները, որը պետք է դառնար Ռուսաստանի իշխանության ամենամեծ կենտրոներից մեկը և մրցեր Մոսկվայի հետ։

## Կյանք
Յարոսլավը եղել է Յարոսլավ II-ի որդին և Ալեքսանդր Նևսկու կրտսեր եղբայրը։ 1247 թվականին իր հորեղբորից ստացել է Տվեր քաղաքը։

1252 թվականին Յարոսլավը և նրա եղբայր Անդրեյը գրավել են Ալեքսանդրի մայրաքաղաք՝ Պերեսլավլ-Զալեսկին։ Թաթարական զորքերը ամրապնդելով, Ալեքսանդրը շուտով հակահարված է տալիս, գերի վերցնելով Յարոսլավի երեխաներին և նրա կնոջը։

Յարոսլավը փախել էր Լադոգա և 1255 թվականին դարձել Նովգորոդի իշխան՝ փոխարինելով Ալեքսանդրի որդի Վասիլիին։ Այնուհետև Ալեքսանդրը վերադարձել է քաղաք՝ պոսադնիկին ազատելու և Վասիլիին գահին վերաարձնելու համար։ 1258 թվականին այցելել է խանի մայրաքաղաք Սարային, իսկ երկու տարի անց Նովգորոդի բանակը գլխավորել է Տևտոնական ասպետների դեմ։

1263 թվականին Ալեքսանդրի մահից հետո, Յարոսլավը վիճաբանել է Անդրեյի հետ, թե ով պետք է դառնար հաջորդ Մեծ իշխանը։ Նրանք արբիտրաժի համար դիմել են «Ոսկե հորդա»-ին, որը ավարտվել է Յարոսլավի օգտին։ Վերջինս, սակայն, հաստատվել է Նովգորոդում և ամուսնացել տեղացի բոյարներից մեկի դստեր հետ։ Նովգորոդյան տարբեր խմբավորումներ դեռևս դավադրություններ են կազմակերպել նրա դեմ և ձգտել են գահին նստեցնել նրա եղբորը՝ Վասիլի Կոստրոմացուն կամ Ալեքսանդրի որդի՝ Դմիտրի Պերեսլավցուն։

1270 թվականին երեք իշխանների բանակները մեկ շաբաթ կանգնած էին Ստարայա Ռուսա քաղաքի մոտ՝ պատրաստ մարտիա, սակայն արքեպիսկոպոսը կարողացել է հաշտեցնել նրանց։ Յարոսլավը, Նովգորոդը հանձնելով իր զարմիկին, ուղեկցել է նրան Սարայի։ 1271 թվականի սեպտեմբերի 9-ին մահացել է Տվեր վերադառնալու ճանապարհին և Տվերում նրան հաջորդել է իր ավագ որդին՝ Սվյատոսլավը, ապա՝ Միխայիլը։

## Ծանոթագրություններ


## Գրականություն
* 
* 
* 

Կատեգորիա:1220 ծնունդներ
Կատեգորիա:Ռուս միապետներ
Արթուր Մոուլ

**Արթուր Սամուել Մոուլ** () () ամերիկացի լուսանկարիչ։ Նա հայտնիություն է ձեռք բերել Առաջին համաշխարհային պատերազմի տարիներին՝ ստեղծելով կենդանի մարդկանցից ստեղծված լուսանկարներ։ Համարվում է այս ոճի լուսանկարչության արաջնորդներից մեկը։

Մոուլի ընտանիքը տեղափոխվել է ԱՄՆ, երբ նա 13 տարեկան էր։ Մեծանալով նա սկսել է աշխատել որպես կոմերցիոն լուսանկարիչ Իլինոյս նահանգի Սիոն քաղաքում։ Առաջին համաշխարհային պատերազմի սկսվելուց հետո, կառավարության հանձնարարությամբ, նա իր գործընկեր Ջոն Թոմասի հետ սկսել է այցելել տարբեր զինվորական ստորաբաժանումներ՝ ստեղծելու հայրենասիրական թեմաներով խմբային լուսանկարներ։ Նման լուսանկարների պատրաստումը պահանջում էր մի քանի շաբաթ նախապատրաստական աշխատանքներ, իսկ լուսանկարման գործընթացը տևում էր մոտ մեկ ժամ։

Նրա ամենահայտնի աշխատանքներից են տասը լուսանկարները, այդ թվում՝ ԱՄՆ նախագահ Վուդրո Վիլսոնի դիմանկարը, «Ազատության զանգ»-ի, «Ազատության արձան»-ի, «Ամերիկյան արծվի», ԵՄՔԱ-ի խորհրդանիշի և դաշնակիցների դրոշների պատկերները և այլն։ Յուրաքանչյուր նկարի ստեղծման համար անհրաժեշտ էր մի քանի հազար մարդ։ Մոուլի ամենամեծ ստեղծագործության՝ «Մարդկային ամերիկյան վահան»-ի (անգլ. *The Human U.S. Shield*) ստեղծման մեջ ներգրավված է եղել մոտ 30,000 զինծառայող և քաղաքացիական կամավոր։ Լուսանկարը արվել է 1918 թվականին՝ Միչիգան նահանգի Բաթլ Կրիկ քաղաքի մոտակայքում գտնվող Կաստեր ճամբարում։

Ներկայումս Մոուլի աշխատանքները ներկայացված են Չիկագոյի պատմական թանգարանում, Մետրոպոլիտեն թանգարանում, Սան Ֆրանցիսկոյի ժամանակակից արվեստի թանգարանում և Կոնգրեսի գրադարանում։

Պատկեր:Thomas-Mole-Living Emblem-1919-USMC.jpg|ԱՄՆ ծովային զինանշան
Պատկեր:Human Liberty Bell.jpg|«Ազատության զանգ»
Պատկեր:Woodrow Wilson (1918).jpg|Վուդրո Վիլսոն
Պատկեր:The Human U.S. Shield.jpg|«Մարդկային ամերիկյան վահան»
Պատկեր:Human statue of Liberty.jpg|«Ազատության արձան»


## Ծանոթագրություններ

 
Կատեգորիա:Ամերիկացի լուսանկարիչներ
Կատեգորիա:Ամերիկացի երկարակյացներ
Jessica Kingsley Publishers

**Jessica Kingsley Publishing House (JKP),** բազմազգ հրատարակչություն, որի կենտրոնակայանը գտնվում է Լոնդոնում։ Այն հիմնադրել է Ջեսիկա Քինգսլին, որպես անկախ հրատարակչություն 1987 թվականին։ 2017 թվականից JKP-ն աշխատում է որպես John Murray Press-ի ստորաբաժանում։

## Պատմություն
Նախկինում JKP-ն հրատարակել է գրքեր, որոնք վերաբերում են սոցիալական և վարքագծային գիտություններին՝ կենտրոնանալով համապատասխանաբար արվեստի թերապիայի և աուտիզմի սպեկտրի խանգարումների վրա: 2022 թվականին ընկերությունը ճանաչվել է «մանուալ թերապիայի և շարժիչային գործունեության առաջատար հրատարակիչ»:

2004 թվականին ընկերությունը բացել է ամերիկյան գրասենյակ Ֆիլադելֆիայում։ 2017 թվականին բրիտանական *Hachette*-ը ձեռք է  բերել JKP-ն և ընկերությունը միավորել է *John Murray Press*-ում։  Ջեսիկա Քինգսլին հայտարարել է թոշակի անցնելու մտադրության մասին: 2022 թվականին JKP-ն ձեռք է բերել Շոտլանդական *Handspring* հրատարակչական ընկերությունը, որը հայտնի է կրթական և տեղեկատու գրքերի հրատարակմամբ:

## Պարգևներ
2007 թվականին՝ *Independent Publishers Awards*-ի առաջին տարում, JKP-ն շահել է van Tulleken-ի «Տարվա հրատարակիչ» մրցանակը՝ «Մեծ Բրիտանիայի լավագույն անկախ հրատարակչությունը մարմնավորելու համար», ինչպես նաև Թեյլոր Վեսինգի «Տարվա ակադեմիական և պրոֆեսիոնալ հրատարակիչ» մրցանակը:

## Հեղինակներ
* Դոննա Ուիլյամս («Ոչ ոք ոչ մի տեղ», «Ինչ-որ մեկը ինչ-որ տեղ կա», «Ինչպես գույնը կույրերի համար», «Պատահական դրախտ»)
* Գունիլա Գերլանդ («Իրական մարդ», «Կյանքը դրսից»)
* Ջեքի Ջեքսոն («Գույնզգույն քաոս», «Անիծյալ դժվար օր»)
* Ջենիֆեր Քուք («Ասպերկիդներ» շարք, «Սպեկտրի քույրություն»)
* Ջենիֆեր Էլդեր («Ինձ նման մյուսը», «Աուտիզմի մոլորակ»)
* Փոլ Նյուհեմ («Ձայնի օգտագործումը և... թերապիայի մեջ», «Ձայնի հետ բուժական աշխատանք»)
* Ռուդի Սիմոն («Ասպերգիրլս»)
* Սիմոն Բարոն-Քոհեն («Ճշգրիտ միտք»)
* Թոնի Էթվուդ («Ասպերգերի համախտանիշի ամբողջական ուղեցույց»)

## Ծանոթագրություններ

## Արտաքին հղումներ
* 

Կատեգորիա:1987 հիմնադրումներ Անգլիայում
Կատեգորիա:Հրատարակչություններ
Լոս (գետ)

**Լոս** (), գետ Մոսկվայում, Իչկա գետի ամենամեծ ձախ վտակը։

Այս գետը հոսում է «Լոսինի օստրով» ազգային պարկի տարածքով և շրջապատված է գողտրիկ ու անտառապատ բնությամբ։ Մոսկվայի ամենամաքուր գետն է։

## Անվան ծագում
Գետի անվանումը ծագել է «Լոսինի օստրով» տեղանունից։

մինի|220px|Լոս գետը և իր վտակը (հետին պլանում)
մինի|220px|Կեչիները կոտրվելով ընկել են գետի վրա,որի արդյունքում կամուրջ է ստեղծվել։
մինի|220px|Լոսի լայն հունը մինչև լճակը
Հաճախ գետի անվանումը կապվում է «Լոսինի օստրով» զբոսայգու հետ, սակայն մեկը մյուսի հետ ամենևին կապված չէ։ Զբոսայգու անունն առաջացել է Ալեքսեյ Միխայլովիչի օրոք, այդ ժամանակներում շատ հաճախ գետի տարածքում կատարվել է եղնիկների որս։ Բացառված չէ նաև այն փաստը, որ գետն իր անվանումը ստացել է երկաթուղային պլատֆորմից  (բացվել է 1929 թվականին), որը գտնվում է գետին շատ մոտ։

## Հիդրոլոգիական բնութագիր
Գետի երկարությունը 4,5 կմ է, ավազանի մակերեսը՝ մոտ 8 կմ²։ Այն աղտոտված չէ և համարվում է Մոսկվայի ամենամաքուր գետը։

Լոսն ընդգրկված է տարածաշրջանի այն ջրային օբյեկտների շարքում, որոնք պահպանում են իրենց բնական ջրաբանական ռեժիմը։ Գարնանն այս գետերը վարարում են, իսկ ամռանը՝ ճիշտ հակառակը։ Ամռան ամիսներին Լոսը և նրան հարակից մի շարք գետեր սկսում են ցամաքել, հաճախ վիճակն այնքան է լրջանում,որ ցամաքումը ազդում է նույնիսկ գետաբերանի վրա։

## Գետի հոսանք
Լոսը ձևավորվել է մի քանի առվակների միաձուլմամբ։ Գետը հոսում է բաց հունով, որը ուղղվում է և խորանում, իսկ վերջում վերածվում գետահովտի։ Այն գտնվում է «Լոսինի օստրով» զբոսայգում, հոսանքը սկզբից շարժվում է դեպի հյուսիսարևմտյան, ապա հյուսիսարևելյան ուղղությամբ։ Գետի ավազանն անտառապատ է։
մինի|Լոս գետի լճակը
Տվյալ գետի ստորին հատվածում կա նաև «Լոսինի լճակը»։ Լճակի ներքևի ձախ հատվածքից ներքև՝ Մոսկվայի օղակաձև ավտոմոբիլային ճանապարհից փոքր-ինչ դեպի հարավ հոսում է Իչկա գետը։

## Լոսյոնոկ վտակ
Լոսի գլխավոր վտակը *Լոսյոնոկն* է։ Վտակի երկարությունը 1,9 կիլոմետր է, հոսում է անտառտնտեսության 15-րդ և 14-րդ տարածքներով։

## Հնագիտական հուշարձաններ
Լոսի վերին հոսանքներում հայտնաբերվել են տնտեսական վաղ գործունեության հետքեր։ Գետը ենթարկվել է հնագիտական ուսմնասիրության՝ Մոսկվայի պատմության թանգարանի աշխատակից Մարիա Դանիլովնայի կողմից։ 1989 թվականին մի խումբ հնէաբաններ օգտվելով Վարվառա Աբատուրովայի ցուցումներից հայտնաբերել են երեք հնավայր-բնակատեղի և դամբարաններ։

Հենց նույն թվականին Մարիա Դանիլովան և Արկադի Տրուսովը կրկին կատարել են պեղումներ և կարողացել յոթ դամբարաններից երկուսը բացել։

## Ծանոթագրություններ

## Գրականություն
* *Лось* — Москва. Энциклопедический справочник. — : Большая Российская Энциклопедия, 1992.
* 
* 

Կատեգորիա:Գետեր այբբենական կարգով
Կատեգորիա:Գետեր ըստ երկրի
Կատեգորիա:Գետեր ըստ ջրհավաք ավազանների
Կատեգորիա:Ռուսաստանի գետեր
Էգինա (դիցաբանություն)

**Էգինա** () հին հունական դիցաբանության կերպար, գետի հավերժահարս, Զևսի սիրեցյալը և Էակոսի մայրը: Սարոնիկոսում գտնվող կղզու համանունը: Զևսի կողմից Էգինայի առևանգումը հաճախ պատկերվել է հին քանդակագործների կողմից:

## Առասպելաբանության մեջ
մինի|Ֆերդինանդ Բոլ «Էգինան սպասում է Զևսին»:
Էգինան գետային աստված Ասոպոսի քսան դուստրերից մեկն էր։ Կա նաև այլընտրանքային տարբերակ, որը նրան անվանում է Թեբեի քույր, այսինքն՝ Բեոտիայի Ասոպոսի դուստր։ Անտիկ հեղինակները Էգինային հիշատակում են Սիկիոնի և Արգոլիսի միջև գտնվող Փլիուս քաղաքի հետ կապված. Զևսը, լսելով Էգինայի գեղեցկության մասին, կամ բնակեցրել է նրան այս քաղաքում, կամ, ընդհակառակը, առևանգել է նրան Փլիուսից և վախենալով Հերայի նախանձից` տեղափոխել է Սարոնիկոս Էնոպիա կամ Օենոնե կղզի։ Ավելի ուշ այս կղզին անվանվել է Էգինա։ Դստերը փնտրող Ասոպոսը իմացել է, թե ով է նրան առևանգել Կորինթոսի թագավոր Սիզիփոսից, բայց Զևսը կայծակով հարվածել է Ասոպոսին և աղջկան չի վերադարձրել նրան։

Տարբեր աղբյուրների համաձայն՝ աստվածը հայտնվել է Էգինային՝ վերածվելով արծվի (ինչպես գրում է Նոնոս Պանոպոլիտանոսը) կամ բոցի (սա Օվիդիոսի տարբերակն է): Այս հանդիպումներից հետո Էգինան ծնել է մի տղայի, որին անվանել են Էակոս ևորը  դարձել է Միրմիդոնների թագավորը: Առասպելի մի տարբերակի համաձայն՝ իր մրցակցի նկատմամբ նախանձից դրդված՝ Հերան համաճարակ է ուղարկել Էակոսի հպատակների մոտ, որի պատճառով կղզու ամբողջ բնակչությունը ոչնչացել է: Ավելի ուշ Էգինան տեղափոխվել է Թեսալիա, որտեղ նա դարձել է փոկիացի հերոս Ակտորի կինը։ Մի տարբերակի համաձայն՝ Պատրոկլեսի հայրը՝ Մենոեթիոսը, նրա որդին էր, մեկ այլ վարկածով՝ թոռը՝ իր դստեր՝ Դեմոկրատիայի կողմից (այս դեպքում հենց վերջինս էր դերասանի կինը, ոչ թե նրա մայրը): Ապոլոնիուսի Արգոնավտիկայի սկոլիայի հեղինակը հիշատակում է Սինոպեն՝ Էգինայի դուստրը և պատերազմի աստված Արեսը։։

## Հիշատակ
Փլիոսի բնակիչները Օլիմպիայի համար ստեղծել են Փլիասի Ասոպոսի դուստրերի արձանները և, մասնավորապես, Զևսի գրկում գտնվող Էգինայի քանդակը։ Դելֆիում, առնվազն մինչև մ.թ. 2-րդ դարը, կար Էգինայի մեկ այլ արձան, որը նույնպես փլիասցիների նվերն էր և ստեղծվել էր Զևսի պղնձե արձանի հետ միասին։ Դատելով այս արվեստի գործերին հղումներից՝ Հին Հունաստանի քանդակագործները սիրել են պատկերել Էակոսի մոր առևանգումը։ Բացի այդ՝ Պլինիոս Ավագը պատմում է Էլասիպոսի նույն թեմայով նկարի մասին։ Էգինայի առևանգման պատկերները պահպանվել են երկու ծաղկամանների վրա։

Էգինան պատկերված է հոլանդացի նկարիչ Ֆերդինանդ Բոլի և ֆրանսիացի Ժան-Բատիստ Գրյոզի նկարներում: Կերպարը հայտնվում է ամերիկյան «Հերկուլես. լեգենդար ճանապարհորդություններ» (1995) հեռուստասերիալի առաջին սերիայում, որտեղ նրա դերը խաղում է Քլեր Քերին: 1866 թվականին հայտնաբերված (91)Էգինա աստերոիդն անվանակոչվել է Էգինայի անունով:

## Ծանոթագրություններ

## Արտաքին հղումներ
* Հին դիցաբանության հանրագիտարան. Էգինա

Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Կատեգորիա:Նիմփաներ
Կատվիկ

«**Կատվիկ**» (), խորհրդային մուլտֆիլմ, որը ստեղծվել է 1968 թվականին ԲԷՍՄ-4 սարքի միջոցով։ Համակարգչային անիմացիայի առաջին օրինակներից է։

## Սյուժե
Ֆիլմում ցուցադրվել են ստվերանկարի վրա կատվի իրական տեղաշարժումը։ Այն հանդիսանում է տեխնիկական ցուցադրում՝ համակարգչային անիմացիայի իրականացման միջոցով։

## Տեխնիկական յուրահատկություններ
Ֆիլմի կադրերը ձևավորվել են ԲԵՍՄ-4 համակարգչի միջոցով՝ ԱՑՊՈւ-128 տառա-թվային տպող սարքով տպելով խորհրդանիշներ թղթի վրա։ Այնուհետև կադրերը պատրաստում էր պրոֆեսիոնալնկարիչ-մուլտիպլիկատորը՝ ֆիլմի համար։ Հենց նրան են պատկանում այն կադրերը (վերնագրերից հետո), որտեղ կատուն մռայլում է դեմքը և թիկունքն է ծռում։ Կատվի շարժումը մոդելավորվում էր երկրորդ կարգի դիֆերենցիալ հավասարումների համակարգի միջոցով։ Հավանաբար սա առաջին համակարգչային անիմացիան էր, որտեղ կիրառվել է նման մոտեցում։ Հավասարումներն ստացել է Վիկտոր Մինախինը։ Քանի որ կենդանուց որոշակի շարժումներ ստանալը դժվար էր, հավասարումների հիմքում դրվել էին նրա սեփական շարժումները, նա քայլում էր քառակելով և նշում, թե ինչպես են իր մկանները հերթով աշխատում։

Մուլտֆիլմի մեկ այլ կարևոր տեխնիկական նորարարություն եղել է եռաչափ անիմացվող օբյեկտի ներկայացումը՝ տվյալների հիերարխիկ կառուցվածքի տեսքով, որը հիշեցնում էր օկտոծառ (octree)։ Արևմուտքում նման անիմացիոն տեխնիկաները վերաբացահայտվել են միայն 1980-ականներին, թեև բիոմեխանիկայի ոլորտում նման շարժումների հաշվարկները արվել են ավելի վաղ՝ 1970-ականների սկզբից սկսած։ Մուլտֆիլմում օգտագործված դիֆերենցիալ հավասարումները չեն կազմվել կենդանու մկանների և հոդերի ֆիզիկական մոդելների հիման վրա։ Դրանք կազմվել են «աչքով», այսինքն՝ դիտողականության միջոցով, որպեսզի հնարավոր լինի վերարտադրել կատվի տիպիկ քայլվածքը։ Այնուամենայնիվ, հեղինակներին հաջողվել է հասնել շարժման այնպիսի իրատեսականության, որին անդրադարձել է, օրինակ, Օհայոյի համալսարանի պրոֆեսոր Ռիկ Փարենթը՝ «Համակարգչային անիմացիա։ ալգորիթմներ և տեխնոլոգիաներ» հիմնարար գրքի հեղինակ։

## Ստեղծման պատմություն
Ֆիլմի արտադրությունը սկսվեց Ալեքսանդր Կրոնրոդի լաբորատորիայում՝ Թեորետիկ և փորձարարական ֆիզիկայի ինստիտուտում (ԻՏԷՖ)։ Սակայն Կրոնրոդի ստորագրած նամակի պատճառով ինսունիններորդ լաբորատորիան փակվեց։ Կոստանտինովը իր ստեղծարարների խմբի հետ աշխատանքը տեղափոխեց սկզբում Վերահսկման խնդիրների ինստիտուտ (ԻՊՈւ), ապա՝ Մոսկվայի մանկավարժական ինստիտուտ։ Փաստաթղթերի հաշվարկներից անիմացիայի ձևի փոխանցումը կատարվել է Մոսկվայի պետական համալսարանի գիտական կինեմատոգրաֆիայի ամբիոնում, որը նշվում է նաև վարկանշներում։

ԲԵՍՄ-4 տարբեր օրինակներով տարբեր ինստիտուտներում անիմացիայի հաշվարկների ժամանակ ստեղծողները բախվել են որոշ մեքենայական կոդերի անհամատեղելիության խնդրին, ինչի պատճառով ծրագիրը ստիպված են եղել տեղում շտկել։

Առաջին ցուցադրությունը տեղի է ունեցել Մոսկվայի պետական համալսարանում։ Հետո հեղինակն անընդհատ ցուցադրել է այն իր դասախոսությունների ժամանակ դպրոցականների համար։ 6 տարի անց «Կիբեռնետիկայի խնդիրներ» ամսագրում հրապարակվել է հոդված, որտեղ մանրամասն նկարագրվում է անիմացիայի ստեղծման տեխնիկան։

## Տես նաև
ASCII արվեստ

## Գրականություն
*  *опубликовано на сайте «Математические этюды», там же сам мультфильм*
* 
* 

## Ծանոթագրություններ

## Արտաքին հղումներ
* 

Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կատուների մասին
Էսոն (դիցաբանություն)

**Էսոն** (), հին հունական դիցաբանության ֆեսալական շրջանի կերպար, Իոլկոսի թագավոր, Պելիասի խորթ եղբայրը և Յասոնի հայրը։ Պելիասը նրան զրկել է գահից և, ըստ առասպելի որոշ տարբերակների, սպանել նրան կամ ստիպել ինքնասպան լինել, երբ Յասոնը նավարկում էր դեպի Ոսկե գեղմը։ Մեկ այլ տարբերակի համաձայն՝ Էսոնն ապրել է Պելիասից երկար և երիտասարդություն ստացել Մեդեայից։

## Առասպելաբանության մեջ
Էսոնը Թեսալիայի Իոլկոս քաղաքի հիմնադիր և առաջին թագավոր Կրիտևսի երեք որդիներից ավագն էր։ Նրա եղբայրներն էին Ֆերեսը և Ամիթաոնը, իսկ խորթ եղբայրները (Էսոնի մոր՝ Տիրոյի և Պոսեյդոնի որդիները)՝ Նելևսը և Պելիասը։ Ավելին, վերջին երկուսը, ըստ առասպելի մեկ տարբերակի, նույնպես համարվում էին Կրետեոսի որդիներ և ավելի մեծ էին, քան Էսոնը։

Վալերիոս Ֆլակոսի վկայությամբ՝ երիտասարդ տարիներին Էսոնը մասնակցել է կենտավրոսների և լապիտսների միջև մղվող ճակատամարտին՝ վերջիններիս կողմից, մասնավորապես, նա կռվել է կենտավրոս Ֆոլոսի դեմ։ Հոր մահից հետո թագավորական իշխանությունն անցել է ոչ թե Էսոնին, այլ նրա եղբայր Պելիասին։ Մի տարբերակի համաձայն՝ Պելիասն ու Նելեուսը տապալեցին Էսոնին (այս առումով Դիոդորոս Սիցիլիացին գրում է «ապստամբության» մասին), մյուս վարկածի համաձայն՝ Էսոնը ինքնակամ զիջել է իշխանությունը մինչև իր որդու՝ Յասոնի չափահաս դառնալը։ Մեկ այլ տարբերակի համաձայն՝ Էսոնը կամավոր կերպով զիջել է իշխանությունը մինչև իր որդու՝ Յասոնի չափահաս դառնալը, և իր որդուն Պելիասից պաշտպանելու համար նրան ուղարկել է Պելիոնում՝ կենտավրոս Քիրոնի մոտ դաստիարակվելու:

Յասոնը, երբ 20 տարեկան էր, գնացել է Իոլկոս՝ թագավորական իշխանությունը հորը վերադարձնելու համար։ Հենց Պելիասի՝ Էսոնին զիջելու դժկամությունն էր, որ Հելլադայի տարբեր ծայրերից բազմաթիվ հերոսներ՝ Յասոնի գլխավորությամբ, «Արգո» նավով մեկնել են Կոլխիս՝ Ոսկե գեղմը վերցնելու համար։ Հետագայում Պելիասը, համոզված լինելով, որ արգոնավորդները չեն վերադառնա իրենց վտանգավոր ճանապարհորդությունից, որոշել է սպանել իր եղբորը։ Նա ստացել է ինքնասպան լինելու թույլտվություն և զոհաբերության ժամանակ խմել ցուլի արյուն, ինչը հանգեցրել է նրա մահվան (հույները ցուլի արյունը համարում էին ուժեղ թույն)։ Էսոնի կինը նույնպես ինքնասպան է եղել, իսկ նրա երկրորդ որդին՝ Պրոմաքոսը, սպանվել է։ Յասոնը՝ գայլը, որը շուտով վերադարել է, վրեժ է լուծել իր հոր համար։

Մեկ այլ տարբերակի համաձայն՝ Էսոնը սպասել է իր որդուն, և կախարդուհի Մեդեան վերականգնել է նրա երիտասարդությունը՝ նրան ոսկե կաթսայի մեջ եռացնելով. այս տարբերակն օգտագործել են բանաստեղծներ Սիմոնիդեսը, Ֆերեկիդեսը և Օվիդը։ Կա առասպելի մեկ այլ տարբերակ, ըստ որի՝ Էսոնը մահացել է երիտասարդ տարիքում, այդ պատճառով էլ չի դարձել թագավոր։

Հին հեղինակների կարծիքների մեկ այլ տարբերություն կա Էսոնի կնոջ ինքնության հարցում։ Տարբեր աղբյուրներում հիշատակվում են Ֆիլակոսի և Կլիմենեի դուստր Ալկիմեդեն, Պոլիմելան, Ավտոլիկոսի դուստր Պոլիփեմեն կամ Պոլիմեդեսը, Լաոդիկոսի դուստր Թեոգնետեն, Ամֆինոմեն, Արնան կամ Սկարտան։

## Ծանոթագրություններ

Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Կատեգորիա:Թեսալիայի առասպելներ
Կատեգորիա:Արգոնավորդներ
Կատեգորիա:Հունական հերոսներ
Կատեգորիա:Կերպարներ այբբենական կարգով
Սպիտակ էթնոպետություն

**Սպիտակ էթնոպետություն,** առաջարկվող պետության տեսակ, որտեղ բնակության իրավունքը և քաղաքացիությունը սահմանափակվում են միայն սպիտակամորթներով։

Միացյալ Նահանգներում նման պետության ստեղծման առաջարկները առաջ են քաշում սպիտակների գերակայություն գաղափարներ ունեցող խմբավորումները, ինչպիսիք են Կու-Կլուքս-կլանի անդամները և նեոնացիստները։ Նրանցից որոշները պնդում են, որ երկրի որոշ հատվածներում սպիտակամորթները պետք է մեծամասնություն կազմեն, իսկ որոշները պնդում են, որ ամբողջ երկիրը պետք է ունենա սպիտակամորթ բնակչություն։

## Առաջարկվող սպիտակ էթնոպետություններ
աջից|մինի|
Խաղաղօվկիանոսյան հյուսիսարևմտյան շրջանը ( Վաշինգտոն, Օրեգոն, Այդահո և Մոնտանա ) սպիտակամորթների գերակայության գաղափարները տարածողների կողմից շատ անգամներ առաջարկվել է որպես սպիտակ էթնիկ պետության ստեղծման վայր։ Այս գաղափարը առաջ են մղել Ռիչարդ Գիրնթ Բատլերը, Ռոբերտ Մայլսը, Ռոբերտ Ջեյ Մեթյուզը, Դեյվիդ Լեյնը և Հարոլդ Քովինգտոնը, ինչպես նաև աջակողմյան «Կարգ» կազմակերպությունը, քրիստոնեական «Արիական ազգեր» կազմակերպությունը, աջակողմյան «Ֆոլքսֆրոնտ» խումբը։ Այս գաղափարը որոշ չափով համընկնում է նաև Կասկադիայի անկախության շարժման հետ, որը նպատակ ունի ստեղծել անկախ հանրապետություն Հյուսիսարևմտյան նահանգների, ԱՄՆ-ի Հյուսիսային Կալիֆոռնիայի որոշ հատվածների և Կանադայի Բրիտանական Կոլումբիայի միջև, սակայն կասկադական որոշ խմբեր մերժում են սպիտակ ազգայնական գաղափարախոսությունները։

Որոշ խմբերի կողմից այլ տարածքներ դիտարկվել են որպես հնարավոր սպիտակ էթնոքաղաքական պետության վայր։ Հարավային նահանգները որպես սպիտակամորթների էթնապետություն առաջարկվել է ինքնահռչակ «Հարավային ազգայնական» կազմակերպության կողմից՝ տարածաշրջանի անջատողական անցյալի և Ամերիկայի համադաշնային նահանգների (1861–1865) կարգավիճակում ունեցած անկախության պատճառով։ Ֆլորիդա նահանգում գործող Ֆլորիդայի Հանրապետության Աշխարհազորը նույնպես պայքարել է նահանգում սպիտակամորթների էթնիկ պետության ստեղծման համար։

Սպիտակ էթնոպետության մի առաջարկ ներկայացրել է Բիլլի Ռոփերի «*Sheed Wall Network*» (SWN) նեոնացիստական կազմակերպությունը, որը գտնվում է Արկանզաս նահանգի Մաունթին Վյու քաղաքում։ Այն ձգտում է Օզարկ շրջանում սպիտակամորթների էթնիոպետություն ստեղծել և կապված է այլ անջատողական խմբավորումների հետ, ինչպիսիք են՝ Կու Կլուքս Կլանը, Հարիսոնում գտնվող Ասպետների կուսակցությունը, Հարավի լիգան և այժմ արդեն գոյություն չունեցող Ազգայնական ճակատի անդամ Ազգային սոցիալիստական շարժումը: Օզարքի շրջանը ժամանակին համարվել է Քրիստոնեական ինքնության շարժման ակտիվ տարածք, որտեղ ընդգրկված են եղել Իսրայելի եկեղեցու և Քրիստոնեական հայրենասեր շարժման տարբեր անդամներ, որոնք կիսառազմական վարժարաններ են ստեղծել՝ գալիք Արմագեդոնին նախապատրաստվելու համար։

## Տես նաև
* Էթնոազգայնականություն
* Տասնչորս բառ
* Չորրորդ Ռեյխ
* Ջամել, Գերմանիա, գյուղ, որը հայտնի է նեոնացիստների խիտ բնակեցվածությամբ։
* Ռասայական տարանջատում
* Սպիտակ թռիչք
* Սպիտակ ցեղասպանության դավադրության տեսություն
* Սպիտակների գերակայություն
## Ծանոթագրություններ

Կատեգորիա:Չկայացած պետություններ
Կատեգորիա:Քրիստոնեության պատմություն
Ռավոն

**Ռավոն,** ինդոնեզական տավարի ապուր։ Արևելյան Ճավայի խոհանոցից ծագումով ռավոնը որպես հիմնական համեմունք օգտագործում են սև կելուակ ընկույզը, որը ապուրին հաղորդում է մուգ գույն և ընկույզի համ։ Հետևաբար, ռավոնը հաճախ նկարագրվում է որպես «սև տավարի մսով ապուր»։

2024 թվականին TasteAtlas ռավոնը ճանաչվել է աշխարհի լավագույն ապուրը և ինդոնեզական Սոտո Բետավի ապուրը զբաղեցրել երկրորդ տեղը։

## Բաղադրիչներ
աջից|մինի|Համեմունքնեև խոտաբույսեր որոնք սովորաբար օգտագործվում են հում ուտեստներ պատրաստելու համար՝ շաքար, սխտոր, սոխ, կելուակ, կանդենյան ընկույզ, համեմ, պղպեղ, կիտրոնախոտ, կոճապղպեղ, կենկուր, գալանգալ, արմավենու շաքար, կրաքարի տերևներ և դափնու տերև:
Ապուրը պատրաստվում է սխտորի, շալոտի, կելուակի, կոճապղպեղի, կանդիլատի, քրքումի, կարմիր չիլիի և աղի մանրացված խառնուրդից և տապակվում բուսայուղի մեջ։ Դրանից հետո տապակած խառնուրդը լցնում են տավարի խաշած արգանակի մեջ։

Այնուհետև որպես համեմունքներ ավելացվում են կիտրոնախոտ, գալանգալ, դափնու տերևներ, կաֆիր լայմի տերևներ և շաքար։ Ռավոնի հատուկ մուգ կամ սև գույնը գալիս է կելուակից՝ որպես հիմնական համեմունք։ Ապուրը սովորաբար զարդարում են կանաչ սոխով և տապակած շալոտով և մատուցում բրնձով։ Ապուրի մեջ կան նաև լոբու ծիլեր, աղի պահածոյացված ձու, կրուպուկ և տապակած Տոլո լոբի (սև աչքերով ոլոռ)։

## Պատմություն
Ռավոնը հին Ճավայի պատմականորեն հայտնի ամենահին ուտեստներից մեկն է: Այն հիշատակվում է որպես ռարավվան հին ճավայական «Թաջի» արձանագրության մեջ (Մ.թ.ա 901), որը վերաբերում է Մատարամի Թագավորության դարաշրջանին։

## Տարբերակներ
Ռավոնի մի քանի տարբերակներ կան, որոնցից ամենատարածվածը Սուրաբայական ռավոնն է: Ռավոն սետան («սատանայի ռավոն») կոչվող տարբերակը վաճառվում է որպես ուշ գիշերային ուտեստ ինդոնեզական սննդի տաղավարներում, որոնք բաց են լինում կեսգիշերից մինչև լուսաբաց, ենթադրաբար այն ժամերին, երբ դևերը թափառում են։

Բալինյան խոհանոցում ռավոնի մեջ չի օգտագործվում կելուակ, հետևաբար, գույնը շագանակագույն է սևի փոխարեն։ Բացի այդ, քանի որ բալինացիները հինդու են, նրանք հակված են նախընտրել խոզի միսը տավարի մսի փոխարեն։

Սինգապուրում այս ուտեստը հայտնի է որպես *Նասի Ռավոն*, որը սովորաբար վաճառվում է մալայզիական խանութներում։ Ուտեստը սովորաբար մատուցվում է բրնձով, պարուով (տապակած տավարի թոքեր), սամբալ սոտոնգով և բուահ կելուակից պատրաստված սոուսով։

## Ծանոթագրություններ


Կատեգորիա:Ապուրներ
Կատեգորիա:Մսով ուտեստներ
Supercharger

***Supercharger,*** ամերիկյան Machine Head heavy metal խմբի չորրորդ ստուդիական ալբոմն է։ Թողարկումը ժամանակվրեպ էր և թույլ առաջխաղացման պատճառով այն զիջում էր *The Burning Red*-ին, որն այսօր ԱՄՆ-ում վաճառվել է մոտ 134,000 օրինակով։ Մինչ օրս ԱՄՆ-ում վաճառվել է *Supercharger*-ի մոտ 45,000 օրինակ, ինչը այն դարձնում է առևտրային առումով անհաջող: Սա խմբի վերջին թողարկումն է, որում մասնակցում է գլխավոր կիթառահար Արյու Լուսթերը։ Ալբոմը շարունակում է նու մետալ ոճը, որն առաջին անգամ լսվել է *The Burning Red*-ում։

## Տեղեկություններ ալբոմի մասին
*Supercharger*-ը թողարկվել է 2001 թվականի հոկտեմբերին՝ սեպտեմբերի 11-ի ահաբեկչական հարձակումներից ընդամենը մի քանի շաբաթ անց։ «Crashing Around You» միակ և առաջատար սինգլը հեռացվել է MTV-ի և ռոք ռադիոներից գրեթե անմիջապես ավելացումից հետո, չնայած այն ժամանակ եղել է ԱՄՆ-ում ամենաշատ ավելացված թրեքը։ Սակայն այն շուտով հանվել է եթերից՝ սինգլում առկա «քանդվել» (crashing) բառի և տեսահոլովակում պատկերված այրվող Սան Ֆրանցիսկոյի երկնագծին վերաբերող զգայուն ենթատեքստի պատճառով։

Machine Head-ի ալբոմի աջակցության շրջագայությունն իրականացվել է առանց նրանց Roadrunner Records լեյբլի օգնության, իսկ պայմանագիրը կատարելու համար Hellalive ալբոմի թողարկումից հետո խումբը երկամյա դադար է վերցրել լեյբլի ամերիկյան մասնաճյուղից։

Ալբոմը թողարկվել է ստանդարտ և digipak տարբերակներով, որոնցից վերջինը պարունակում է նախկինում թողարկած չորս բոնուսային թրեքեր։

## Երգերի ցանկ
Supercharger-ի *մ*ի քանի հրատարակությունների բոնուսային թրեքը՝ *«Hole in the Sky»-ը,* սկզբնապես հայտնվել է Nativity in Black II-ում*։* 18 թրեքանոց digipak-ի վրա երկու կենդանի կատարումները ձայնագրվել են 1999 թվականի սեպտեմբերի 15-ին, Webster Hall-ում, Հարթֆորդ, Կոնեկտիկուտ։ Այս համերգային երգերը նախկինում թողարկվել են *«Year of the Dragon»* մինի ալբոմում։

## Անձնակազմ
; Խմբի անձնակազմ
* Robb Flynn – վոկալիստ, կիթառահար
* Ahrue Luster – կիթառահար
* Adam Duce – բաս
* Dave McClain – հարվածային գործիքներ

; Տեխնիկական անձնակազմ
* Johnny K. – արտադրող
* Machine Head – համաարտադրող
* Colin Richardson – միքսացիա
* Johnny K., Kevin Bosley – ինժեներներ
* Scott Oyster – օգնական ինժեներ
* Brett Nolan – միքսացիոն ինժիների օգնական
* Ted Jensen – մաստերինգ

; «Hole in the Sky»
* Colin Richardson – արտադրող
* Toby Wright – միքսացիա

; Կենդանի ձայնագրություններ
* Machine Head – արտադրող
* Toby Wright – միքսացիա

## Չարթեր

## Ծանոթագրություններ


Կատեգորիա:2001 ալբոմներ
Amanecer (երգ)

**«Amanecer»,** () երգը կատարել է իսպանացի երգչուհի Էդուրնեն, որը ներկայացրել է Իսպանիան Եվրատեսիլ 2015-ում: Հեղինակներ՝ Թոնի Սանչես-Օլսոն, Պիտեր Բոստրոմ և Թոմաս Գյոնսոն:

Երգի պրեմիերան տեղի է ունեցել 2015 թվականի մարտի 1-ին, իսկ հաջորդ օրը պաշտոնապես թողարկվել է Իսպանիայում: Երգը դարձել է Էդուրնի վեցերորդ ստուդիական ալբոմի՝ *Adrenalina* -ի գլխավոր սինգլներից մեկը և 2015 թվականի Vuelta a España-ի պաշտոնական հիմնը:

## Եվրատեսիլ
Երգը, որը նկարագրվել է որպես «միջին տեմպով, որոշակի դրամատիզմով և էթնիկ պատկանելությամբ», գրել են Թոնի Սանչես-Օլսոնը, Պիտեր Բոստրյոմը և Թոմաս Գ-ն: Էդուրնեն այն ներկայացրել է 2014 թվականի հոկտեմբերին՝ իր վեցերորդ ստուդիական ալբոմի երգի ընտրության ժամանակ: 2014 թվականի նոյեմբերին Էդուրնեն և Sony Music Spain ձայնագրման լեյբլը որոշել են փորձել իրենց բախտը Իսպանիայից Եվրատեսիլ մասնակցելու իրավունքը նվաճելու համար և հեռարձակողին նվիրել են այս ստեղծագործությունը:

2015 թվականի հունվարի 14-ին իսպանական RTVE հեռարձակող ընկերությունը մամուլի ասուլիսում հայտարարել է, որ Վիեննայում կայանալիք Եվրատեսիլ 2015-ում երկիրը ներկայացնելու է Էդուրնեն՝ «Amanecer» երգով: Սինգլը թողարկվել է Իսպանիայում և Շվեդիայում:

Հեռարձակողի սիմֆոնիկ նվագախմբի լարային բաժինը՝ Պեպե Հերերոյի ղեկավարությամբ, ձայնագրել է երգի լարային գործիքավորումը: 2015 թվականի մարտի 3-ին Մադրիդի մոնումենտալ թատրոնում տեղի է ունեցել երգի սիմֆոնիկ տարբերակի պրեմիերան՝ Էդուրնեի, RTVE սիմֆոնիկ նվագախմբի և երգչախմբի մասնակցությամբ։

2015 թվականի ապրիլի 6-ին Էդուրնեն երգը կատարել է ուղիղ եթերում La 1 հեռուստաալիքով հեռարձակվող Ալյասկա և Սեգուրա ուշ գիշերային թոք-շոուի ժամանակ: 2015 թվականի ապրիլի 11-ին Էդուրնեն իր երգը կատարել է նաև Լա Ալֆոմբրա Ռոխայի Պալատ շոուի ժամանակ։

Երգի պաշտոնական տեսահոլովակի պրեմիերան տեղի է ունեցել 2015 թվականի մարտի 9-ին: Տեսահոլովակը նկարահանվել է Վալենսիայի ստուդիայում 2015 թվականի հունվարին՝ Դեյվիդ Արնալի և Գերման դե լա Հոսայի ռեժիսորությամբ: Տեսանյութը պարունակում է տեսաէֆեկտների և համակարգչային գրաֆիկայի տարրեր: Տեսահոլովակում Էդուրնեին միանում է հայտնի իսպանացի մոդել Սաորո Նադալը: 2015 թվականի մայիսի 4-ին թողարկվել է Բրայան Կրոս երգի իսպաներեն տարբերակի ռեմիքսը։

2015 թվականի մայիսի 20-ին, «Մեծ հնգյակի» երկրների, «Եվրատեսիլի» հյուրընկալող Ավստրիայի և «հատուկ հյուր» Ավստրալիայի փորձերից հետո, տեղի է ունեցել մամուլի ասուլիս, որի ժամանակ յոթ երկրների ներկայացուցիչները տեղեկացել են, թե եզրափակչի որ կեսում են ելույթ ունենալու։ Իսպանիան ելույթ է ունեցել երկրորդ կեսում: Էդուրնեն եզրափակչում մրցել է 21-րդ համարի ներքո: Նրան բեմում միացել է իտալացի պարող Ջուզեպպե Դի Բելլան: Իսպանիան քվեարկության արդյունքում զբաղեցրել է 21-րդ տեղը՝ ստանալով 15 միավոր:

2015 թվականի մայիսի 25-ին՝ Եվրատեսիլում ելույթից երկու օր անց, թողարկվել է «Break of Day» երգի անգլերեն տարբերակը, ինչպես նաև ստեղծագործության անգլերեն տարբերակի ռեմիքսը:

## Ստեղծագործությունների ցանկ

## Դիրքերը չարթերում
### Շաբաթական չարթեր

## Թողարկման պատմություն

## Ծանոթագրություններ

## Արտաքին հղումներ

Կատեգորիա:2015 երգեր
Կատեգորիա:2015 սինգլներ
Կատեգորիա:Եվրատեսիլ 2015 երգի մրցույթի երգեր
Կատեգորիա:Եվրատեսիլ երգի մրցույթի երգեր
Կատեգորիա:Իսպաներեն երգեր
Կատեգորիա:Իսպանիայի երգերը Եվրատեսիլ երգի մրցույթում
Կատեգորիա:Իսպանիան Եվրատեսիլ երգի մրցույթում
Transform

***Transform*** (), ամերիկյան «Powerman 5000» ռոք խմբի չորրորդ ստուդիական ալբոմը։ Սկավառակը թողարկվել է DreamWorks Records լեյբլի կողմից 2003 թվականի մայիսի 20-ին։

## Ալբոմի մասին
Ալբոմի երաժշտական ոճը փոքր ինչ տարբերվում է Anyone for doomsday և Tonight The Stars Revolt խմբի նախորդ ալբոմների ծանր ինդաստրիալ հնչողությունից, քանի որ այս ձայնասկավառակը ձայնագրելիս երաժիշտների կողմից շեշտը դրվել է ստեղնաշարային գործիքների և ձայնի էլեկտրոնային մշակման վրա։ Երգի բառերը փոփոխության են ենթարկվել։ Փոխակերպված բառերը դադարել են ունենալ գիտաֆանտաստիկ ուղղվածություն և ավելի մոտ են ժամանակակից մարդկային հասարակության թեմային։ Շապիկի դիզայնը նույնպես տարբերվում է Powerman 5000-ի նախորդ ստուդիական աշխատանքներից, դրա դիզայնը պատրաստված է գրաֆիտիի ոճով։ Ի աջակցություն ձայնասկավառակի՝ «Free» և «Action» կոմպոզիցիաները թողարկվել են որպես սինգլներ։ Այդ երգերի վրա նկարահանվել են տեսահոլովակներ։

«Transform» և «action» երգերը համատեղ օգտագործվել են NHL Hitz Pro և NASCAR Thunder 2004 կորպորատիվ խաղերում։ 

Ալբոմը ստացել է խառը արձագանքներ երաժշտական քննադատների կողմից։ Գրախոս Ջոնի Լոֆտուսը *Transform*-ին 5 աստղից շնորհել է  2,5։ Նա համարել է Powerman 5000-ի համար այլ ոճի անցումը ավելորդ։ Rolling Stone-ի խմբագիր Քրիստիան Հովարդը ձայնասկավառակը գնահատել է 3 աստղ։ Լրագրողը բարձր է գնահատել ալբոմի երաժշտական նյութի կատարման մակարդակը, բայց միևնույն ժամանակ քննադատել է խմբի մոտեցումը երգեր գրելու հարցում։

## Ստեղծագործությունների ցանկ

## Ձայնագրման մասնակիցներ

## Դիրքերը չարթերում

### Ալբոմ

### Սինգլներ

## Ծանոթագրություններ

## Արտաքին հղումներ
* Powerman 5000-ի պաշտոնական կայքը
* 
* 
Կատեգորիա:2003 ալբոմներ
Կնոջ գլուխ

**«Կնոջ գլուխ»** (ֆր. Tête de femme), Պաբլո Պիկասոյի 1939 թվականին ստեղծված նկարն է։ Պիկասոն պատկերել է իր ընկերուհի և մուսա Դորա Մաարին։ Նկարի հակառակ կողմում նկարիչը ձոն է նվիրել ֆաշիզմի դեմ պայքարող հույն ժողովրդին։ Նկարի արժեքը գնահատվում է 20 միլիոն եվրո։

## Աթենքի ազգային պատկերասրահ
1949 թվականին Պիկասոն ստեղծագործությունը նվիրել է Աթենքի ազգային պատկերասրահին՝ որպես երախտագիտության նշան նացիստական Գերմանիայի դեմ դիմադրության համար։

## Նկարի գողությունը
2012 թվականի հունվարի 9-ին ռեստավրացիայի ուղարկվելուց մեկ օր առաջ կտավը գողացվեց Ազգային պատկերասրահից։ Այս դեպքը պատմության մեջ մտավ որպես «դարի գողություն»։ Որոնումներին մասնակցում էր նաև Հունաստանի ազգային հետախուզական ծառայությունը։

## Նկարի վերադարձը
2021 թվականի հունիսին ոստիկանությունը հայտնեց, որ կտավը գտնվել է, գողը՝ ձերբակալվել։ Պարզվել է, որ նա 49-ամյա շինարար է։ Տղամարդը պատմել է, որ գողությունը ծրագրել է կես տարի. այդ ընթացքում հետևել է թանգարանի պահակներին և աշխատակիցներին՝ պարզելու համար, թե երբ են նրանք բացակայում։

Գողության օրը նա անջատել էր ազդանշանային համակարգը և վերցրել կտավը։ Ամբողջ գործողությունը տևել էր ընդամենը 7 րոպե։

Գողը կտավը պահել էր իր տանը և պնդում էր, թե իբր չի պատրաստվել այն վաճառել։ Ավելի ուշ, նա տեղափոխել էր նկարը Հունաստանի Կերատեա քաղաք, որտեղ էլ այն հայտնաբերվել է։ Սա վարկածներից  մեկն է։

Որոշ լրատվամիջոցներ գրում են, որ տղամարդը ցանկացել է նկարը դուրս բերել երկրից և վաճառել սև շուկայում, սակայն դա նրան չի հաջողվել: 

2022 թվականի աշնանը ռեստավրացված նկարը վերադարձվել է Աթենքի ազգային պատկերասրահի ցուցադրությանը։ Այն տեղադրվել է թանգարանի արևմտաեվրոպական արվեստի նոր անկյունում։

## Ծանոթագրություններ
Կատեգորիա:Պաբլո Պիկասոյի նկարներ
Կատեգորիա:1939 նկարներ